open-index/open-wikipedia-markdown huggingface dataset:
Όγκος

Ο **όγκος**, που ονομάζεται επίσης και χωρητικότητα, είναι η ποσότητα του χώρου που καταλαμβάνει ένα αντικείμενο, δηλαδή μετράει *πόσο χώρο πιάνει* ένα αντικείμενο. Συμβολίζεται συνήθως με το αγγλικό γράμμα V από τη λέξη *Volume.*μικρογραφία|

## Μονάδες μέτρησης

Η διεθνής μονάδα μέτρησης είναι το κυβικό μέτρο (m3), δηλαδή ο όγκος ενός κύβου με πλευρά ένα μέτρο. Στο αγγλικό σύστημα το κυβικό πόδι (ft3), και γενικά σε κάθε διαφορετικό σύστημα μέτρησης αντιστοιχεί η "κυβική" μονάδα μέτρησης της απόστασης. Εξαιρούνται μονάδες μέτρησης που αναφέρονται συγκεκριμένα στον όγκο, όπως το ένα λίτρο 1L = 1dm3, που χρησιμοποιούνται συνήθως στη μέτρηση του όγκου των ρευστών.

## Σχέση όγκου, εμβαδού και απόστασης

Ο όγκος ενός στερεού αντικειμένου έχει αριθμητική αξία και δίνεται για να περιγράψει την τρισδιάστατη αντίληψη για το πόσο χώρο καταλαμβάνει. Μιας διάστασης αντικείμενα (όπως γραμμές) και δυο διαστάσεων αντικείμενα (όπως τετράγωνα) δεν έχουν όγκο σε τρεις διαστάσεις. Ο όγκος, το εμβαδόν της επιφάνειάς και η κάθε γραμμική διάσταση ενός γεωμετρικού αντικειμένου μεταβάλλονται διαφορετικά, όταν αυτό μεγεθύνεται ή σμικρύνεται. Για παράδειγμα αν ένας κύβος μεγαλώσει έτσι ώστε η πλευρά του να γίνει δεκαπλάσια, ο όγκος του θα χιλιαπλασιαστεί (1000=103), ενώ το εμβαδόν της επιφάνειάς του θα εκατονταπλασιαστεί (100=102).

Για τον όγκο ισχύουν οι αντίστοιχοι κανόνες που ισχύουν για το εμβαδόν και την απόσταση. Έτσι, ο όγκος ενός σώματος που μπορεί να χωριστεί σε δύο επιμέρους σώματα ισούται με το άθροισμα των όγκων των δύο επιμέρους σωμάτων.

## Τύποι υπολογισμού όγκου

Παρακάτω είναι οι τύποι υπολογισμού του όγκου ορισμένων γεωμετρικών στερεών:





Όπως το εμβαδόν έτσι και ο όγκος μπορεί να "διασπαστεί" σε επιμέρους τμήματα για να υπολογιστεί, ο αρχικός όγκος ισούται με το άθροισμα όλων των όγκων των τμημάτων του. Έτσι, για τον υπολογισμό του όγκου τρισδιάστατων σχημάτων εκτός από τα παραπάνω, τα αναλύουμε στα παραπάνω στερεά ή, αν αυτό δε γίνεται, χρησιμοποιούμε μαθηματικές μεθόδους από άλλους κλάδους των μαθηματικών (ολοκληρωτικός λογισμός, αναλυτική γεωμετρία). Ο γενικός μαθηματικός τύπος υπολογισμού οποιουδήποτε γεωμετρικού σώματος είναι:

V=\int A(h) \,dh , όπου h μία διάσταση του σώματος και Α η συνάρτηση του εμβαδού διατομής του σώματος ως προς τη διάστασημε

## Μετάβαση από την μία κυβική μονάδα στην άλλη

## Εξωτερικοί σύνδεσμοι
* 
* 

Κατηγορία:Γεωμετρικά μεγέθη

Κατηγορία:Στερεομετρία
Γεώργιος Αυγερινός

Ο **Γεώργιος Αυγερινός** ήταν προεστός, έμπορος και οπλαρχηγός του 1821.
## Βιογραφία
Αναφέρεται ως ο *γενάρχης* της οικογένειας των Αυγερινών, η οποία κυριάρχησε στην πολιτική σκηνή της ελεύθερης Ελλάδας για πάνω από 100 χρόνια. Η οικογένεια Αυγερινού καταγόταν από τα Αυγερινάτα της Κεφαλληνίας, τα οποία εγκατέλειψε και εγκαταστάθηκε στο χωριό Δούκα Ηλείας. Αργότερα, και συγκεκριμένα το 1770, η οικογένεια μετεγκαταστάθηκε στον Πύργο Ηλείας. 

Ο Γεώργιος Αυγερινός εμφανίστηκε το 1778 ως γραμματικός των Τούρκων αγάδων στα σεράϊα του Λάλα και της Γαστούνης. Νοίκιαζε τη γη από τους Τούρκους και πούλαγε τα αγαθά στη Ζάκυνθο. Σύντομα κατάφερε να πετύχει ειδικά προνόμια για την περιοχή του Πύργου και σταδιακά εξελίχθηκε σε κύριο χρηματοδότη των αποστραγγιστικών έργων του κάμπου της Γαστούνης. Κατάφερε να αναδειχθεί σε έναν από τους ισχυρότερους προκρίτους του Πύργου ενώ αφιέρωσε μεγάλο μέρος της περιουσίας του για τον επαναστατικό αγώνα. Το 1807 φιλοξένησε τον Θ.Κολοκοτρώνη πηγαίνοντας στη Ζάκυνθο.

Μετά  την απελευθέρωση αποσύρθηκε από τα πολιτικά δρώμενα του τόπου. Γιοί του ήταν ο Δημήτριος, ο Αγαμέμνων και ο Χριστόδουλος ενώ κόρη του ήταν η γυναίκα του Ιωάννη Σισίνη, γόνου της γνωστής οικογένειας των προυχόντων της Γαστούνης.

## Πηγές
*Εγκυκλοπαίδεια *Δομή*
*Βύρων Δάβος, *Η ζωή των κατοίκων της Ηλείας κατά  την Τουρκοκρατία*, Αθήνα 1993
*Βύρων Δάβος, *Στον Πύργο και στην Ηλεία του 1821-1930*, Αθήνα 1996
*Εφημερίδα «Πατρίς», *Ηλεία. Πρόσωπα και γεγονότα στον 20ο αιώνα*, εκδ. εφημερίδα «Πατρίς», Πύργος 2003
*Βύρων Δάβος, *Ιστορία του Πύργου Ηλείας και 17 περιχώρων*, Αθήνα 1995
*Παπαθεοδωρόπουλος, *Πελοποννησιακή εγκυκλοπαίδεια*, Αθήνα

Γεωργιος
Κατηγορία:Έλληνες ευεργέτες
Κατηγορία:Οπλαρχηγοί του 1821
Ερλ Χάινς

Ο **Ερλ Κένεθ Χάινς** (*Earl Kenneth "Fatha" Hines*, 28 Δεκεμβρίου 1903 - 22 Απριλίου 1983) ήταν Αμερικανός πιανίστας και συνθέτης της τζαζ μουσικής. Είναι γνωστός για το καινοτόμο ύφος που ανέπτυξε στην εποχή του, ενώ έχει χαρακτηριστεί και ως ο πρώτος *μοντέρνος* πιανίστας της τζαζ.

## Βιογραφία
Γεννήθηκε στο Πίτσμπουργκ από γονείς μουσικούς. Ο πατέρας του έπαιζε κόρνο και η μητέρα του εκκλησιαστικό όργανο. Σε νεαρή ηλικία ξεκίνησε να εξασκείται στο όργανο της τρομπέτας, ωστόσο αργότερα αφοσιώθηκε στο πιάνο. Η επαγγλεματική του σταδιοδρομία άρχισε στις αρχές της δεκαετίας του 1920. Το 1923 εγκαταστάθηκε στο Σικάγο, που αποτελούσε την εποχή εκείνη το κέντρο της τζαζ μουσικής σκηνής. Εκεί συμμετείχε στις ορχήστρες των Erskine Tate και Caroll Dikerson, ενώ το 1926 ξεκίνησε η συνεργασία του με τον Λούις Άρμστρονγκ, ο οποίος θαύμαζε το πρωτότυπο ύφος του Χάινς. Μαζί ηχογράφησαν αρκετούς δίσκους, ενώ ο Χάινς υπήρξε επίσης μέλος της μεγάλης ορχήστρας του Άρμστρονγκ *Louis Armstrong's Hot Five*.   

Στη δεκαετία του 1930, ο Χάινς ηγήθηκε της προσωπικής του μεγάλης ορχήστρας, με την οποία εμφανίστηκε σε μουσικά κέντρα, στο Σικάγο και τη Νέα Υόρκη, ενώ περιόδευσε και στην Ευρώπη, στα τέλη της δεκαετίας. Στις ορχήστρες του, συμμετείχαν αρκετοί νεωτεριστές - την εποχή εκείνη - μουσικοί, όπως ο Τσάρλι Πάρκερ και ο Ντίζι Γκιλέσπι. Το 1948, αναγκάστηκε να διαλύσει την ορχήστρα του για οικονομικούς λόγους και για τα επόμενα τρία χρόνια υπήρξε μέλος της ορχήστρας *All Stars* του Λούις Άρμστρονγκ. Μετά την αποχώρησή του, ηγήθηκε μικρότερων μουσικών σχημάτων καθώς και μίας ορχήστρας ντίξιλαντ. Αν και η φήμη του είχε υποχωρήσει σημαντικά μέχρι τις αρχές της δεκαετίας του '60, στη συνέχεια επανήλθε στα μουσικά δρώμενα, κυρίως χάρη σε μία σειρά συναυλιών που έδωσε στη Νέα Υόρκη το 1964, οι οποίες συνοδεύτηκαν από πολύ θετικές κριτικές. Περιόδευσε στην Ασία και την Αυστραλία ενώ συνέχισε να δίνει συναυλίες μέχρι τις αρχές του 1980. 

Πέθανε το 1983 στο Ώκλαντ.

## Παραπομπές


## Εξωτερικοί σύνδεσμοι
*''The New Grove Dictionary of Jazz'', Oxford University Press 

Κατηγορία:Τζαζ μουσικοί
Κατηγορία:Αμερικανοί συνθέτες
Κατηγορία:Αμερικανοί πιανίστες
Φρίντριχ Βίλχελμ Μούρναου

Ο **Φρίντριχ Βίλχελμ Μούρναου** (γερμ.: *Friedrich Wilhelm Murnau*, 28 Δεκεμβρίου 1888 - 11 Μαρτίου 1931) ήταν από τους σημαντικότερους Γερμανούς σκηνοθέτες της δεκαετίας του 1920. Το πραγματικό του όνομα ήταν *Φρίντριχ Βίλχελμ Πλούμπε (Plumpe)*. Γεννήθηκε στο Μπίλεφελντ και πέθανε στη Σάντα Μπάρμπαρα της Καλιφόρνια.

## Φιλμογραφία
* 1919 *Der Knabe in Blau* – αγνοείται 
* 1919 *Satanas* – σώζεται εν μέρει
* 1920 *Der Bucklige und die Tänzerin* - αγνοείται
* 1920 *Der Januskopf* - αγνοείται
* 1920 *Abend - Nacht - Morgen* - αγνοείται
* 1920 *Sehnsucht* - αγνοείται
* 1920 *Der Gang in die Nacht*
* 1921 *Schloß Vogelöd*
* 1922 *Marizza, genannt die Schmugglermadonna* - αγνοείται
* 1922 *Der brennende Acker*
* 1922 *[[Nosferatu, eine Symphonie des Grauens]]*
* 1922 *Phantom*
* 1923 *Die Austreibung* - αγνοείται
* 1924 *Die Finanzen des Großherzogs*
* 1924 *Der letzte Mann*
* 1926 *Tartüff*
* 1926 *[[Φάουστ (1926)|Faust - eine deutsche Volkssage]]*
* 1927 *[[Η Αυγή (ταινία 1927)|Sunrise - A Song of Two Humans]]*
* 1928 *Four Devils* - αγνοείται
* 1930 *City Girl* (Our daily Bread)
* 1931 *Tabu*

## Επιρροή
Οι περισσότεροι χαρακτήρες της ταινίας Βλέπω το Θάνατό σου έχουν τα ονόματα σκηνοθετών ή αστέρων ασπρόμαυρων ταινιών τρόμου, συμπεριλαμβανομένου του Λάρυ Μούρναου, ως φόρο τιμής στον Φρίντριχ Βίλχελμ Μούρναου.

## Παραπομπές


## Εξωτερικοί σύνδεσμοι
* 

Κατηγορία:Γερμανοί σεναριογράφοι
Κατηγορία:ΛΟΑΤ πρόσωπα από τη Γερμανία
Κατηγορία:Γερμανοί σκηνοθέτες κινηματογράφου
Ολυμπιακό Κέντρο Υγρού Στίβου Αθηνών

Το **Ολυμπιακό Κέντρο Υγρού Στίβου Αθηνών** ανήκει στο Ολυμπιακό Αθλητικό Κέντρο Αθηνών «Σπύρος Λούης» *(OAKA)* που βρίσκεται στο Μαρούσι. Το Ολυμπιακό Κέντρο Υγρού Στίβου κατασκεύαστηκε το 1991 σε έκταση 70 στρεμμάτων, ως εγκατάσταση που χρησιμοποιήθηκε στους Μεσογειακούς Αγώνες της Αθήνας. Ανακαινίστηκε και επεκτάθηκε για τους Ολυμπιακούς Αγώνες του 2004 

Περιλαμβάνει το ανοικτό κολυμβητήριο, χωρητικότητας 11.500 θεατών, στο οποίο διεξάγονται τα αγωνίσματα της Κολύμβησης και Υδατοσφαίρισης και το κλειστό κολυμβητήριο για τα αγωνίσματα της Κολύμβησης, Συγχρονισμένης Κολύμβησης και Καταδύσεων. Η πισίνα της συγχρονισμένης κολύμβησης έχει χωρητικότητα 5.300 θεατών, ενώ αυτή της κατάδυσης 6.200 θεατών.

Το ανοικτό κολυμβητήριο ήταν αντικείμενο ισχυρής κριτικής κατά τη διάρκεια προετοιμασίας των Ολυμπιακών Αγώνων. Είχε σχεδιαστεί η τοποθέτηση οροφής για να προστατεύσει θεατές και αθλητές από τον ήλιο, το σχέδιο όμως αυτό εγκαταλείφθηκε αργότερα, αφήνωντας τους αθλητές και τους περισσότερους θεατές έκθετους στο ηλιακό φως. Παρ' αυτά η εγκατάσταση έλαβε την έγκριση της Παγκόσμιας Ομοσπονδίας Κολύμβησης.

Τον Ιούνιο του 2021, η ανοικτή, η κλειστή και οι άλλες 8 πισίνες του Κέντρου ανακαινίζονται και φτιάχνονται άλλες 3 καινούργιες. Εξίσου σημαντικό είναι ότι χρειάστηκε να κατεδαφιστεί (αφαιρέθηκαν 700 τόνοι σιδήρου) μία αρχικά «προσωρινή» εξέδρα στο αγαπημένο κολυμβητήριο του Μάικλ Φελπς, που είχε χτιστεί το 2004 και εξαιτίας της, έκτοτε, το ανοιχτό κολυμβητήριο δεν μπορούσε να πάρει άδεια για την τέλεση διεθνών αγώνων. Οι τρεις επιπλέον πισίνες, θα υλοποιήσουν τον στόχο του διαχωρισμού εκείνων που τις χρησιμοποιούν αποκλειστικά για άσκηση (κοινό) κι εκείνων που κάνουν πρωταθλητισμό (αθλητές).

Τον Ιουνίου του 2021 διοργανώθηκε το Παγκόσμιο πρωτάθλημα υδατοσφαίρισης γυναικών, όπως και το Πανελλήνιο πρωτάθλημα κολύμβησης.

## Τεχνικά χαρακτηριστικά
*Ανοικτό κολυμβητήριο
**Πισίνα με διαστάσεις 50 x 25 x 2 μ. βάθος με 10 αγωνιστικές διαδρομές.
**Πισίνα καταδύσεων με διαστάσεις 25 x 21 x 5 μ. βάθος με βατήρες 1μ., 3μ., 5μ., 7,5μ. και 10μ.
*Κλειστό κολυμβητήριο
**Πισίνα κλειστού κολυμβητήριου με διαστάσεις 50 x 21 x 2 μ.βάθος με 8 αγωνιστικές διαδρομές.
**Πισίνα καταδύσεων με διαστάσεις 25 x 21 x 5 μ. βάθος με βατήρες 1μ., 3μ., 5μ., 7,5μ. και 10μ.

## Παραπομπές


## Εξωτερικοί σύνδεσμοι
* Επίσημη σελίδα ΟΑΚΑ 
* Γενική Γραμματεία Αθλητισμού
* Εικονική περιήγηση 360° του ΟΑΚΑ στην ιστοσελίδα myPanorama.gr 

Αθηνων Ολυμπιακο Κεντρο Υγρου Στιβου
Κατηγορία:Αθλητικές εγκαταστάσεις στην Αθήνα
Υγρου Στιβου
Κατηγορία:Παναθηναϊκός Α.Ο.
Κόλπος Αταλάντης

Ο **κόλπος Αταλάντης** είναι μικρός κόλπος του Βορείου Ευβοϊκού επί της παραλίας της Λοκρίδας, μεταξύ των ακρωτηρίων Αρκίτσα (επί του οποίου και υπάρχει φάρος) και Θεολόγος (ή άκρα Κέρατο), όπου και η παράλια απόληξη των συνόρων Λοκρίδας και Βοιωτίας.

Από τους αρχαίους Έλληνες ο κόλπος αυτός λεγόταν «Οπούντιος» και σπανιότερα «Οιταίος κόλπος». 

Εντός του κόλπου αυτού υπάρχουν οι νησίδες Γάιδαρος, Αταλάντη και Άγιος Νικόλαος.

Κατηγορία:Περιφερειακή ενότητα Φθιώτιδας
Αταλάντης
Αταλάντης
Αταλάντης
Αταλάντη (αποσαφήνιση)

Με το όνομα **Αταλάντη** φέρονται τα ακόλουθα:

;Γεωγραφία
* Αταλάντη: Ομώνυμη κωμόπολη της Επαρχίας Λοκρίδος, του Νομού Φθιώτιδας.
* Δήμος Αταλάντης
* Αταλάντη (Βοττιαίας): Αρχαία πόλη των Βοττιαίων, ΒΑ της Ημαθίας.
* Αταλάντη (κόλπος): Κόλπος του βόρειου Ευβοϊκού, στην παραλία της Λοκρίδας.
* Σκάλα Αταλάντης: Το επίνειο της κωμόπολης Αταλάντη.
* Αταλάντη (Ευβοϊκού): Νησίδα του βόρειου Ευβοϊκού.
* Αταλάντη (Σαρωνικού): Νησίδα του Σαρωνικού.

;Μυθολογία
* Αταλάντη (μυθολογία): Δύο πρόσωπα στην Ελληνική μυθολογία, η δρομέας και η κυνηγός.

;Αστρονομία
* 36 Αταλάντη: αστεροειδής της Κύριας Ζώνης Αστεροειδών.

;Πλοία
* Αταλάντη (ναρκαλιευτικό): Ναρκαλιευτικό του Ελληνικού στόλου που παραχωρήθηκε στην Υδρογραφική Υπηρεσία.

;Κινηματογράφος
* Αταλάντη (ταινία): Γαλλική κινηματογραφική ταινία του Ζαν Βιγκό (*L'Atalante*, 1934).

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Αταλάντη (Βοττιαίας)

Η **Αταλάντη** ήταν αρχαία και ιστορική πόλη της Βοττιαίας που έχτισαν οι Βοττιαίοι πριν την προσάρτηση της χώρας τους από τους Μακεδόνες και αναγκασθούν να μετακινηθούν στη Χαλκιδική. Η θέση της πόλης δεν έχει τεκμηριωθεί αλλά εικάζεται ότι βρίσκεται παρά τη σημερινή Αξιούπολη.

## Παραπομπές


Κατηγορία:Πόλεις της αρχαίας Μακεδονίας
Κατηγορία:Αρχαία Βοττιαία
Αταλάντη Σαλαμίνας

**Αταλάντη** ή **Τάλαντο** ή **Ταλαντονήσι** ονομάζεται μια βραχονησίδα στα ανοικτά των δυτικών ακτών της Αττικής, μεταξύ της Σαλαμίνας και του Πειραιά. Βρίσκεται στο 1/3 του μιλίου Δ.-ΝΔ της νοτιοδυτικής εσχατιάς της πριν τον λιμένα Πειραιά νησίδας Ψυττάλειας (ή Λειψοκουτάλας) και που βρίσκεται με αυτήν σε ευθυγράμμιση με άλλη μικρονησίδα, τον Προφήτη, με την άκρα Σελήνια της Σαλαμίνας. 

Στην αρχαιότητα, το νησί ήταν γνωστό με την ονομασία **Ατάλαντα** ή **Αταλάντη**. Με το όνομα αυτό την αναφέρει ο Στράβων, αντιδιαστέλλοντας από εκείνη του Ευβοϊκού.

Διοικητικά ανήκει στη Δημοτική Ενότητα Αμπελακίων του Δήμου Σαλαμίνας και απογράφεται σε αυτόν ως ξεχωριστός οικισμός από το 2021. Σύμφωνα με την απογραφή 2021 δεν έχει μόνιμους κατοίκους όπως είχε και με αυτήν του 2011.

## Παραπομπές


## Πηγές

κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Βραχονησίδες του Αιγαίου
Κατηγορία:Γεωγραφικοί σχηματισμοί της Αττικής
The Weinstein Company

**The Weinstein Company** ήταν το όνομα ανεξάρτητης εταιρείας παραγωγής και διανομής κινηματογραφικών ταινιών. Ιδρύθηκε από τους Χάρβι και Μπομπ Γουάνστιν το 2005, όταν έφυγαν από τα στούντιο της, τότε ιδιοκτησίας της Εταιρίας Ντίσνεϋ, Miramax την οποία και είχαν συνιδρύσει το 1979. Η Dimension Films, τμήμα της Miramax, ακολούθησε επίσης την Weinstein.

Οι σκηνοθέτες Κουέντιν Ταραντίνο, Κέβιν Σμιθ και Άντονι Μιγκέλα, λέγεται πως δουλεύουν μόνο για την Weinstein. Οι πρώτες παραγωγές της εταιρείας περιλαμβάνουν τις ταινίες Εκτός Τροχιάς *(με την [[Τζένιφερ Άνιστον]] και τον [[Κλάιβ Όουεν]])*, Transamerica και Τhe Matador.

Η Weinstein Company ανακοίνωσε τον Μάρτιο του 2006 την συνεργασία της με την Metro-Goldwyn-Mayer. Σύμφωνα με αυτή την συνεργασία η Weinstein θα παρήγαγε τις ταινίες, η Metro-Goldwyn-Mayer θα τις διανείμε στην Αμερική και η Weinstein θα διατηρούσε τα πνευματικά δικαιώματα για οποιαδήποτε άλλη χρήση.

Η εταιρία διαλύθηκε τον Μαίο του 2018, όταν και κήρυξε χρεοκοπία.


Weinstein Company
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Άσκιο

Το **Άσκιο** ή **Σινιάτσικο** είναι βουνό της δυτικής Μακεδονίας, με ψηλότερη κορυφή το «Σημείο», όπως αποκαλείται από τους ντόπιους, στα 2.111 μέτρα και η οποία βρίσκεται στο μεσαίο τμήμα του. Είναι νότια συνέχεια του Βίτσι και μεσαίος κρίκος της ορεινής αλυσίδας, που σχηματίζει με το Βίτσι προς βόρεια και τον Βούρινο προς νότο, αρχίζει από τα στενά της Κλεισούρας στην περιοχή που ενώνονται τα σύνορα των νομών Φλωρίνης – Καστοριάς – Κοζάνης, προχωρεί με νότια νοτιοανατολική κατεύθυνση στο νομό Κοζάνης και απολήγει νότια της Σιάτιστας, στη διάβαση που περνά ο δρόμος που συνδέει την Κοζάνη με τα Γρεβενά και αρχίζει ο Βούρινος. Το μήκος του είναι περίπου 33 χλμ.

Τα πετρώματα του είναι κυρίως κρυσταλλικά, δεν έχει σημαντικά υδάτινα ρεύματα, με τα περισσότερα από αυτά να καταλήγουν νότια του Ασκίου στον Αλιάκμονα, εκτός από μερικά που καταλήγουν στη λίμνη Βεγορίτιδα μέσω του ποταμού Σουλού, που διαρρέει τον Εορδαϊκό κάμπο και περιφερειακά την Πτολεμαΐδα.

Η δυτική-βορειοδυτική και ανατολική-βορειοανατολική πλευρά καλύπτονται με δάση, ενώ αντίθετα στα νότια το Άσκιο είναι βραχώδες. Από βορρά προς νότο υπάρχουν οι εξής οικισμοί: Βλάστη, Νάματα, Σισάνι, Δρυόβουνο, Πελεκάνος, Εράτυρα, Γαλατινή, Καλονέρι, Μικρόκαστρο και Σιάτιστα, στα δε ανατολικά οι Φούφας, Μυλοχώρι, Αναρράχη, Κρυόβρυση, Άρδασσα, Ασβεστόπετρα, Λιβερά, Σιδεράς, Λυγερή, Καλαμιά, Αλωνάκια και Σκήτη.

## Παραπομπές


Κατηγορία:Βουνά της Καστοριάς
Κατηγορία:Βουνά της Κοζάνης
Αταλάντη (ναρκαλιευτικό)

Τύπος πλοίου (Ναρκαλιευτικού) Μ-202. Πρώην Βελγικό με το όνομα Truiden M-919 και πρότερα Αμερικανικό με διακριτικά USS MSC 169. Ναυπήγησης 1960.

Το Ναρκαλιευτικό **Αταλάντη** είναι ένα από τα πέντε όμοιου τύπου ναρκαλιευτικά που παραλήφθηκαν από το Βελγικό Ναυτικό, ως επιστρεφόμενα από την Αμερικανική στρατιωτική βοήθεια. Ομοίου τύπου το πλοία Αντιόπη,  **Αταλάντη**, Θάλεια ΙΙΙ, Νιόβη και Φαίδρα.

Παραλήφθηκε στην Οστάνδη στις 29 Ιουλίου 1969. Από το 1971 παραχωρήθηκε στην Υδρογραφική Υπηρεσία για υδρογραφικές εργασίες. Τελικά τέθηκε σε ενέργεια το 1979.

Κατηγορία:Ελληνικά Ναρκαλιευτικά
Metro-Goldwyn-Mayer

Η **Metro-Goldwyn-Mayer** (ή **MGM**) είναι εταιρεία θεάματος ασχολούμενη κυρίως με την παραγωγή και διανομή κινηματογραφικών ταινιών και τηλεοπτικών σειρών με έδρα το Μπέβερλι Χιλς. Στις 8 Απριλίου του 2005 ανακοινώθηκε ότι θα συνεργαστεί μαζί με την Sony και την Comcast (εταιρεία παροχής τηλεφωνικών υπηρεσιών στις Η.Π.Α.). Η MGM πλέον παράγει ταινίες και τηλεοπτικές σειρές υπό την επωνυμία και της Sony, ωστόσο τον Μάρτιο του 2006 ανακοίνωσε πως θα συνεχίσει να διανέμει και καθαρά δικές της ταινίες, μόνο κάτω από το όνομα της MGM. 

Ιδρύθηκε στις 24 Απριλίου του 1924 από την συγχώνευση των Metro Pictures Corporation, Goldwyn Pictures Corporation, και Louis B. Mayer Pictures.

Από το τέλος της περιόδου του βωβού κινηματογράφου μέχρι τον Δεύτερο Παγκόσμιο Πόλεμο η Metro-Goldwyn-Mayer ήταν μακράν το κυριότερο στούντιο του Χόλιγουντ, με τον μεγαλύτερο τζίρο από κάθε άλλο στούντιο: Στο ζενίθ της, η εταιρεία διένειμε μια ταινία κάθε εβδομάδα και δεκάδες ταινίες μικρού μήκους. Κατά την περίοδο της αναδιαμόρφωσης του Αμερικάνικου κινηματογράφου τη δεκαετία του 1950 (όπου η MGM έχασε τους κινηματογράφους της και οι ανεξάρτητες εταιρείες άρχισαν να εμφανίζονται), η MGM έχασε τη δύναμη της.

Το 2010 η εταιρία κήρυξε χρεοκοπία με συνέπεια να κάνει υπαγωγή στο Άρθρο 11. Μετά την κήρυξη χρεοκοπίας, η εταιρία αναδιοργανώθηκε μέσα στο συγκεκριμένο έτος.

Το 2021 ανακοινώθηκε ότι η Amazon θα εξαγόραζε το στούντιο για $8.45 δισεκατομμύρια, μια εξαγορά που ολοκληρώθηκε τον Μάρτιο του 2022.

## Παραπομπές

## Εξωτερικοί αύνδεσμοι
* Επίσημη ιστοσελίδα

Κατηγορία:Κινηματογραφικές εταιρίες παραγωγής
Κατηγορία:Metro-Goldwyn-Mayer
Κατηγορία:Εξαγορές της Amazon (εταιρία)
Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1924
Γιώργος Κομιώτης

Ο **Γιώργος Κομιώτης** (1979) είναι Έλληνας σκιτσογράφος και δημιουργός κόμικς.

Γεννήθηκε το 1979 στην Αθήνα. Συνεργάζεται με τα περιοδικά Computer για όλους, PC Master, Cine+Fun, Nitro, Μετρό, Γαλέρα στο ένθετο 9 της Ελευθεροτυπίας, στο ένθετο *Ερευνητές* της Καθημερινής και με την Εφημερίδα Η Απόφαση. 

Επίσης έχει εργαστεί στα  έντυπα του Ελληνικού κέντρου κινητικότητας και προσανατολισμού (ΚΕ.ΚΙ.ΠΡΟ.), στα φυλλάδια ασφαλείας του ομίλου εταιριών «Ηρακλής», στα βιβλία αγγλικών της Hillside publishing's και της MacMillan σε διάφορες διαφημιστικές καθώς και σε εκθέσεις. 

Σχεδιάζει το online stripακι "Ψόφα" για το site Comicdom. 

Από τα μέσα Οκτωβρίου του 2006 είναι μόνιμος συνεργάτης της καθημερινής αθλητικής εφημερίδας SportXL που κυκλοφόρησε στις 14 Φεβρουαρίου 2007.

## Εξωτερικοί σύνδεσμοι

*Online Gallery
*Online Gallery του στο DeviantArt
*"Ψόφα", διαδικτυακό στριπάκι 
*Βιογραφικό του στο Lollidope.gr
*Gallery από παλιά του Κομιξ για το Pc-Master
*SportXL καθημερινή αθλητική εφημερίδα

Κατηγορία:Έλληνες δημιουργοί κόμικς
Γκούσταφ φον Βάνγκενχαϊμ

Ο **Γκούσταφ φον Βάνγκενχαϊμ** (γερμ. *Ingo Clemens Gustav Adolf Freiherr von Wangenheim, προφέρται «Βάγκεν-Χάιμ»*) (* 18 Φεβρουαρίου 1895 στο Βίσμπαντεν, † 5 Αυγούστου 1975 στο Ανατολικό Βερολίνο) ήταν Γερμανός ηθοποιός, σκηνοθέτης και σεναριογράφος.
## Βιογραφία
Ήταν γιος των ηθοποιών Έντουαρντ φον Βιντερστάιν (ψευδώνυμο του Έντουαρντ Κλέμενς Φράιχερ φον Βανγκενχάιμ) και της Μίνα Μέγκερς. Σπούδασε στη σχολή του Μαξ Ράινχαρντ το 1912. Ακολούθησαν εμφανίσεις σε θέατρα της Βιέννης, του Ντάρμστατ και του Βερολίνου. Το 1916 κιόλας είχε την πρώτη εμφάνισή του σε κινηματογραφική ταινία. Ο διασημότερος ρόλος του ήρθε το 1922. Ήταν αυτός του *Τόμας Χούτερ* στην σημαδιακή για την ιστορία του κινηματογράφου ταινία «Νοσφεράτου» του Φρίντριχ Μουρνάου. Το ίδιο έτος ο ηθοποιός προσχώρησε στο Γερμανικό Κομμουνιστικό Κόμμα (*KPD*).

Ο Βανγκενχάιμ ήταν ιδρυτικό μέλος της θεατρικής ομάδας *Truppe 1931* του Βερολίνου, στην οποία δραστηριοποιήθηκαν κυρίως κομμουνιστές καλλιτέχνες της γερμανικής πρωτεύουσας, μεταξύ άλλων και η κατοπινή του γυναίκα Ίγκε ως πιανίστα. Η *Truppe 1931* διαλύθηκε στις 15 Μαρτίου 1933 από τους ναζιστές. Κατόπιν ο Βανγκενχάιμ μετανάστευσε στην Σοβιετική Ένωση, όπου συνέχισε να εργάζεται σαν σεναριογράφος και σκηνοθέτης. Μετά τον Β' Παγκόσμιο Πόλεμο επέστρεψε στην Ανατολική Γερμανία, όπου εργάστηκε για την *DEFA*, την κρατική εταιρία παραγωγής ταινιών. Πέθανε στις 5 Αυγούστου 1975 στο ανατολικό τμήμα του Βερολίνου.

## Φιλμογραφία
*1955: Heimliche Ehen, σκηνοθέτης, σεναριογράφος
*1955/1956: Lied über dem Tal, σκηνοθέτης
*1953/1954: Gefährliche Fracht, σκηνοθέτης
*1949: Der Auftrag Höglers, σκηνοθέτης, σεναριογράφος
*1948: ...und wieder 48!, σκηνοθέτης, σεναριογράφος
*1935: Kämpfer, σκηνοθέτης, σεναριογράφος
*1930/1931: Danton, ηθοποιός
*1928/1929: Die Frau im Mond, ηθοποιός
*1923: Schatten, ηθοποιός
*1922: Das Feuerschiff, ηθοποιός
*1922: Der Liebe Pilgerfahrt, ηθοποιός
*1922/1923: Der steinerne Reiter, ηθοποιός
*1921: Nosferatu, eine Symphonie des Grauens, ηθοποιός
*1921: Der Schrecken im Hause Ardon, ηθοποιός
*1920:	Das Haus zum Mond, ηθοποιός
*1920:	Der Tempel der Liebe, ηθοποιός
*1920:	Kohlhiesels Töchter, ηθοποιός
*1919:	Die Welteroberer, ηθοποιός
*1919:	Kitsch. Tragödie einer Intrigantin, ηθοποιός
*1919/1920: Romeo und Julia im Schnee, ηθοποιός
*1918:	Ferdinand Lassalle, ηθοποιός
*1917: Die Erzkokette, ηθοποιός
*1916:	Das Leid der Liebe, ηθοποιός
*1916: Homunculus. 3. Teil: Die Liebestragödie des Homunculus, ηθοποιός
*1916:	Passionels Tagebuch, ηθοποιός

## Παραπομπές


## Εξωτερικοί σύνδεσμοι
*cinema - Ιστολόγιο για την τέχνη του κινηματογράφου 

Βανγκενχαιμ
Κατηγορία:Γερμανοί ηθοποιοί κινηματογράφου
Κατηγορία:Γερμανοί κομμουνιστές
Κατηγορία:Αντιφασίστες
Κατηγορία:Γερμανοί ηθοποιοί βωβών ταινιών
Κατηγορία:Γερμανοί σκηνοθέτες κινηματογράφου
Κάρπος ο Αντιοχεύς

Ο **Κάρπος ο Αντιοχεύς** ήταν αρχαίος Έλληνας αστρονόμος και μηχανικός του 1ου ή 2ου μ.Χ. αιώνα από την Αντιόχεια. Άλλοι τον θεωρούν προγενέστερο και άλλοι μεταγενέστερο του Γεμίνου (όπως ο Σμιθ).

Λίγα περί των εργασιών του είναι γνωστά όπως για την αστρονομική πραγματεία του  που φέρεται περισσότερο ιστορικοφιλοσοφικό έργο και λιγότερο μαθηματικό στο οποίο περιλάμβανε κεφάλαιο περί της γωνίας και έτερο περί ουράνιου συσχετισμού.

Φημιζόταν όμως ως δεξιοτέχνης στις κατασκευές εργαλείων αστρονομικών μεγάλης ακριβείας, όπως ήταν οι αστρολάβοι για την υψομέτρηση των αστέρων.

Τον Κάρπο αναφέρει ο Πρόκλος  (410-485 μ.Χ.), που τον αποκαλεί «Μηχανικό».

## Έργα
* Κατασκευή καμπυλών (προς επίλυση του τετραγωνισμού του κύκλου).
* Μαθηματικές κατασκευές (προς επίλυση αστρονομικών προβλημάτων).
* Κατασκευή αστρονομικών εργαλείων (για την  υψομέτρηση αστέρων).
* «Αστρονομική πραγματεία» που περιλαμβάνει ορισμούς της γωνίας, συσχετισμού θεωρήματος – πορίσματος – προβλήματος υποστηρίζοντας (κατά Πρόκλο) ότι το πρόβλημα προηγείται του θεωρήματος). Αποσπάσματα αυτού έχουν διασωθεί.

Σημείωση: Κατά τον Αλεξανδρινό μαθηματικό του 3ου αιώνα Πάππον τον τίτλο του «μηχανικού» έφεραν: οι γνωρίζοντες να κατασκευάζουν πλανητάρια, χώρους στους οποίους απεικονίζονταν εντός ύδατος οι κινήσεις των ουράνιων σωμάτων (Πάππου *Συναγωγή*, VIII 2).

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μηχανικοί
Κατηγορία:Αρχαίοι Έλληνες μαθηματικοί
Νίκος Φέρμας

Ο **Νίκος Φέρμας** (Μόρια Λέσβου, 1905 – Αθήνα, 14 Αυγούστου 1972) ήταν Έλληνας ηθοποιός του κινηματογράφου και του θεάτρου.

## Βιογραφία
Γεννήθηκε στο χωριό Μόρια Λέσβου το 1905 και το πραγματικό του ονοματεπώνυμο ήταν *Νίκος Χατζηανδρέου*. Καθιερώθηκε σε ρόλους μάγκα και ντόμπρου ανθρώπου και εμφανίστηκε, κυρίως σε δεύτερους ρόλους, σε πολλές ταινίες των δεκαετιών του '50 και του '60 όπως *[[Ένας ήρως με παντούφλες (ταινία)|Ένας ήρως με παντούφλες]]*, *[[Λόλα (ταινία, 1964)|Λόλα]]*, *[[Η χαρτοπαίχτρα (ταινία)|Η χαρτοπαίχτρα]]*, *[[Της κακομοίρας]]*, *[[Ο κύριος πτέραρχος]]*, *[[Ανθισμένη αμυγδαλιά (ταινία)|Ανθισμένη αμυγδαλιά]]*, *[[Όσα κρύβει η νύχτα]]*, *[[Ο παπατρέχας]]*, *[[Καλώς ήλθε το δολάριο]]*, *[[Τρεις κούκλες κι εγώ]]* και άλλες. Παντρεύτηκε την επίσης ηθοποιό Άννα Παντζίκα.

Απεβίωσε σε ηλικία 67 ετών, στις 14 Αυγούστου του 1972 και κηδεύτηκε στην Ηλιούπολη Αττικής.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες κωμικοί
Ντούρμερσχαϊμ

Το **Ντoύρμερσχαϊμ** (γερμανικά: *Durmersheim*) είναι μια πόλη στο γερμανικό ομοσπονδιακό κρατίδιο της Βάδης-Βυρτεμβέργης, μεταξύ της Καρλσρούης και του Ράστατ.

Το Ντoύρμερσχαϊμ έχει πληθυσμό 12.049 κατοίκους σε μια επιφάνεια 26,15 τ.χλμ., δηλαδή πυκνότητα πληθυσμού 461 κατ. ανά τετραγωνικό χιλιόμετρο. 
Η κύρια πόλη επεκτείνεται 4 χιλιόμετρα από βορρά στο νότο και 500 μέτρα από την ανατολή στη δύση.
Δυτικά βρίσκεται μικρότερη κοινότητα *Βύρμερσχαϊμ* με περίπου 2.000 κατοίκους που ανήκει στο Ντoύρμερσχαϊμ. Πέντε χιλιόμετρα δυτικά του Ντύρμερσχαϊμ ρέει ο Ρήνος, ο οποίος διαμορφώνει τα κρατιδιακά σύνορα με τη Γαλλία και τη Ρηνανία-Παλατινάτο. Ανατολικά ο Μέλανας Δρυμός εκτείνεται περίπου 20 χιλιόμετρα.
Αξιόλογο αξιοθέατο αποτελεί η εκκλησία του Μπίκεσχαϊμ (*Maria Bickesheim*), η οποία βρίσκεται στο βόρειο μέρος της πόλης και χτίστηκε τον 13ο αιώνα.

## Παραπομπές


## Εξωτερικοί σύνδεσμοι
* 
* 
* 

Κατηγορία:Κωμοπόλεις της Γερμανίας
Κατηγορία:Πόλεις της Βάδης-Βυρτεμβέργης
Σποράδες

thumb|400px|Γεωφυσικός χάρτης των Βορείων Σποράδων
Οι **Σποράδες** είναι σύμπλεγμα νησιών του Αιγαίου πελάγους τα οποία βρίσκονται στην περιοχή βορείως της Εύβοιας και ανατολικά της Μαγνησίας. Κατά την αρχαία γεωγραφική αντίληψη ως *Σποράδες* καλούνταν όλα τα διάσπαρτα νησιά του Αιγαίου εκτός των πέριξ της ιερής νήσου Δήλου Κυκλάδων. Συχνά αναφέρονται και ως **Βόρειες Σποράδες**.

## Ονομασία
Κατά τις σύγχρονες όμως γεωγραφικές αντιλήψεις ο όρος διαστάλθηκε σε:
* *Θρακικές Σποράδες* (Ίμβρος, Σαμοθράκη, Θάσος, Λήμνος, Άγιος Ευστράτιος),
* *Θεσσαλικές Σποράδες* (οι σημερινές *Βόρειες Σποράδες* οι οποίες κατά την αρχαιότητα λέγονταν και *Μαγνήτων νήσοι*),
* *Δυτικές Σποράδες* (Ύδρα, Δοκός, Τρίκερι, Σπέτσες, Άγιος Γεώργιος, κ.ά. νησιά Σαρωνικού, Αργολικού και Μυρτώου)
* *Ανατολικές Σποράδες* (όλες οι προσκείμενες των Μικρασιατικών παραλίων, εκτός από τα Δωδεκάνησα)
* *Νότιες Σποράδες* (τα Δωδεκάνησα).

## Ιστορία
Αρχικά μετά την ανεξαρτησία ως Βόρειες Σποράδες χαρακτηρίστηκαν όλες οι βόρεια των Κυκλάδων νήσοι, του νεοσύστατου τότε Βασιλείου, και Νότιες Σποράδες όλες οι δυτικές των Κυκλάδων νήσοι. Μετά τη προσάρτηση και των υπολοίπων νήσων του Αιγαίου ορίσθηκαν όλοι οι παραπάνω προσδιορισμοί των Σποράδων. Κάποιες ακόμη φορές ως Νότιες Σποράδες θεωρήθηκαν και τα σημερινά Δωδεκάνησα.
Τελικά και μετά τη δεκαετία του 1960 ο όρος περιορίσθηκε μόνο στις σημερινές Σποράδες, λαμβάνοντας οι άλλες νήσοι τον προσδιοριστικό όρο νήσοι Βορείου Αιγαίου, Ανατολικού Αιγαίου, και νήσοι Αργοσαρωνικού.

Οι σημερινές Σποράδες είναι οι άλλοτε Θεσσαλικές και κατά την αρχαιότητα οι *Μαγνήτων νήσοι*. Αποτελούνται από αρκετά νησιά, άλλα μεγαλύτερα και άλλα μικρότερα. Τα σημαντικότερα είναι τέσσερα: η Σκύρος, η Σκιάθος, η Σκόπελος και η Αλόννησος. Από τα νησιά αυτά η Σκύρος ανήκει διοικητικά στο νομό Ευβοίας, ενώ τα υπόλοιπα (μαζί με όλα τα άλλα μικρότερα νησιά) ανήκουν στο νομό Μαγνησίας και είναι γνωστά και ως *Βόρειες Σποράδες*.

## Νησιά Βορείων Σποράδων
Τα νησιά των Βορείων Σποράδων είναι ένα σύνολο νησιών η πλειοψηφία των οποίων ανήκει στην Περιφέρεια Θεσσαλίας και ειδικότερα στην Περιφερειακή Ενότητα Σποράδων, με εξαίρεση τη Σκύρο που ανήκει διοικητικά στην Περιφέρεια Στερεάς Ελλάδας ειδικότερα στην Περιφερειακή Ενότητα Ευβοίας. Τα νησιά κατά σειρά μεγέθους είναι:

Ιδιαίτερο χαρακτηριστικό των νησιών είναι οι υπέροχες παραλίες με την πολύ πλούσια βλάστηση που συχνά φτάνει μέχρι τις ακτές, σε αντίθεση και αντιδιαστολή με τα περισσότερα άλλα νησιά του Αιγαίου πελάγους.

## Εξωτερικοί σύνδεσμοι

* Απογραφές πληθυσμού 2001 και 1991
* Ελληνικές Απογραφές
Ντυνάν

Με το όνομα Ντυνάν φέρονται δύο πρόσωπα:
* Ο Ερρίκος Ντυνάν ιδρυτής του Ερυθρού Σταυρού και 
* Ο Κάρολος Ντυνάν Γάλλος φιλόσοφος του 19ου αιώνα.
Κάρολος Ντυνάν

Ο **Κάρολος Ντυνάν** (γαλλικά: *Charles Dunan*, Νάντη, 1849-1931) ήταν Γάλλος φιλόσοφος του 19ου - 20ου αιώνα.

Κατά το στρατιωτικό του μελετούσε και πήρε διδακτορικό στο Πανεπιστήμιο του Παρισιού. Έγινε καθηγητής στο Collège Stanislas και στο Collège Rollin.

Έγραψε στη λατινική περί της σημασίας των τεσσάρων συλλογισμών του Ζήνωνα καθώς επίσης και περί των εννοιών του χώρου και του χρόνου. Τέλος έγραψε και *«Δοκίμια γενικής φιλοσοφίας»* (Essais De Philosophie Générale) αλλά και άλλα έργα

## Εργογραφία
*Les Arguments de Zenon d'Elée contre le mouvement, Paris, F. Alcan (1884) https://archive.org/details/lesargumentsdez00dunagoog
*Essai sur les formes a priori de la sensibilité, Paris, F. Alcan (1884) https://archive.org/details/essaisurlesform00dunagoog
*Théorie psychologique de l’espace, Paris, F. Alcan (1895) http://www.persee.fr/doc/phlou_0776-5541_1896_num_3_11_1505_t1_0330_0000_1 http://gallica.bnf.fr/ark:/12148/bpt6k5533479q.r=Th%C3%A9orie+psychologique+de+l'espace.langFR
*Essai de la philosophie générale, Paris, Delegrave (1898) http://gallica.bnf.fr/ark:/12148/bpt6k255794r
*Les Deux Idéalismes, Paris. F. Alcan (1911)

## Αναφορές


Κατηγορία:Γάλλοι φιλόσοφοι
Κατηγορία:Φιλόσοφοι του 19ου αιώνα
Θερμοκρασία βρασμού

**Θερμοκρασία βρασμού** (ή **θερμοκρασία ζέσης**) ονομάζεται η θερμοκρασία εκείνη στην οποία η τάση ατμών των κορεσμένων ατμών κάποιου υγρού εξισώνεται με την πίεση στην επιφάνεια του υγρού. Με πιο απλά λόγια , είναι η θερμοκρασία κατά την οποία ένα υγρό μεταβαίνει από την υγρή στη αέρια κατάσταση με την διαδικασία του βρασμού.  

Η θερμοκρασία βρασμού εξαρτάται από την πίεση που ασκείται στη επιφάνεια του υγρού. Η θερμοκρασία βρασμού του νερού είναι 100°C για πίεση ίση με μία ατμόσφαιρα (ατμοσφαιρική πίεση στην επιφάνεια της θάλασσας). Αν μειωθεί η πίεση, για παράδειγμα σε μεγαλύτερο υψόμετρο, τότε η θερμοκρασία βρασμού μειώνεται, ενώ αν αυξηθεί η πίεση τότε η θερμοκρασία βρασμού αυξάνεται (π.χ στις χύτρες ταχύτητας). Μια πρακτική εφαρμογή του φυσικού αυτού φαινομένου είναι η μέθοδος συμπύκνωσης του τοματοχυμού για την παραγωγή πελτέ που γίνεται με την θέρμανση του υπό κενό οπότε ο βρασμός και η ατμοποίηση/απαγωγή του ύδατος επέρχεται στους 70°C με σημαντική εξοικονόμηση ενέργειας.  

Κατηγορία:Θερμοδυναμικές διεργασίες
Κατηγορία:Κατάσταση της ύλης
βρασμου
Κόλμαν Χόκινς

Ο **Κόλμαν Ράντολφ Χόκινς** (*Coleman Randolph Hawkins*, 21 Νοεμβρίου 1904 - 19 Μαΐου 1969) ήταν σημαντικός Αμερικανός τζαζ μουσικός, βιρτουόζος του σαξοφώνου και με καθοριστική συμβολή στην καθιέρωση του οργάνου στη τζαζ μουσική.

## Βιογραφία
Γεννήθηκε στο Σεντ Τζόζεφ του Μιζούρι και φοίτησε σε γυμνάσια του Σικάγου και του Κάνσας. Σε ηλικία 5 ετών ξεκίνησε να εξασκείται στο πιάνο και δύο χρόνια αργότερα στο τσέλο, πριν στραφεί οριστικά στο τενόρο σαξόφωνο, όργανο που την εποχή εκείνη δεν ήταν έντονα συνδεδεμένο με την τζαζ μουσική. Σε ηλικία 16 ετών ξεκίνησε να εργάζεται ως επαγγελματίας μουσικός και αποτέλεσε μέλος της ορχήστρας της Μέιμι Σμιθ, με την οποία περιόδευσε μέχρι το 1923, χρονιά κατά την οποία εγκαταστάθηκε στη Νέα Υόρκη. Τον Ιανουάριο του 1923 συμμετείχε στην πρώτη του ηχογράφηση, συνεργαζόμενος με τον Φλέτσερ Χέντερσον, ο οποίος, όταν αργότερα σχημάτισε μόνιμη προσωπική ορχήστρα, έδωσε στον Χόκινς τη θέση του βασικού σαξοφωνίστα, την οποία διατήρησε μέχρι το 1934. 

Μετά την αποχώρησή του από την ορχήστρα του Χέντερσον, περιόδευσε στην Ευρώπη, από το 1934 μέχρι το 1939, περίοδο κατά την οποία συνεργάστηκε επίσης με τους Τζακ Χίλτον και Τζάνγκο Ράινχαρντ. Μετά την επιστροφή του στην Αμερική, ηχογράφησε τον δίσκο *Body and Soul*, που απετέλεσε ίσως τη μεγαλύτερή του επιτυχία. 

Μετά από μία ανεπιτυχή προσπάθεια δημιουργίας μιας προσωπικής μεγάλης ορχήστρας, ο Χόκινς συνέχισε να εμφανίζεται με μικρότερα μουσικά σχήματα σε μουσικά κέντρα του Μανχάταν, χρησιμοποιώντας μεταξύ άλλων ως μουσικούς τους Τελόνιους Μονκ, Μάιλς Ντέιβις και Μαξ Ρόουτς. Την ίδια περίοδο, ηγήθηκε της πρώτης ηχογράφησης στα πρότυπα του μπίμποπ, μαζί με τον Ντίζι Γκιλέσπι, ενώ αποτέλεσε γενικά σημαντική επιρροή των ανερχόμενων μουσικών του μπίμποπ.            

Στις αρχές της δεκαετίας του 1950 ο Χόκινς είχε άρχισε να ασκεί ολοένα και μικρότερη επίδραση σε νέους μουσικούς, οι οποίοι είχαν περισσότερο ως πρότυπο τον Λέστερ Γιανγκ. Ο Χόκινς συνέχισε ωστόσο να δίνει συναυλίες και να ηχογραφεί, ενώ στα μέσα της δεκαετίας η σταδιοδρομία του γνώρισε μία νέα άνθηση, συνεργαζόμενος με τον Ρόι Έλντριτζ και συμμετέχοντας σε ηχογραφήσεις δίσκων των Τελόνιους Μονκ, Μαξ Ρόουτς, Τζον Κολτρέιν καθώς και άλλων σημαντικών μουσικών. Το 1962 ηχογράφησε επίσης μαζί με τον Ντιούκ Έλινγκτον.        

Στα τελευταία χρόνια της ζωής του ο Χόκινς ολοκλήρωσε ελάχιστες ηχογραφήσεις, ενώ αντιμετώπισε και πρόβλημα αλκοολισμού. Τον Φεβρουάριο του 1967, κατά τη διάρκεια συναυλίας στο Τορόντο, κατέρρευσε επί σκηνής, ενώ στις αρχές του 1968 αναβλήθηκαν συναυλίες του στη Δανία, κατά τη διάρκεια περιοδείας στην Ευρώπη, εξαιτίας προβλημάτων υγείας του. Η τελευταία του συναυλία έγινε στις 20 Απριλίου 1969, στο Σικάγο. Πέθανε το ίδιο έτος, στις 19 Μαΐου, από πνευμονία.

## Παραπομπές

## Εξωτερικοί σύνδεσμοι
* ''The New Grove Dictionary of Jazz'', Oxford University Press 
* ''Coleman Hawkins: Father Of The Tenor Sax'', άρθρο του Len Weinstock

Κατηγορία:Αμερικανοί μουσικοί
Κατηγορία:Τζαζ μουσικοί
Κατηγορία:Σαξοφωνίστες
Ακρωτήριο

Ως γεωγραφικός όρος, **Ακρωτήριο** ονομάζεται το τμήμα (απόληξη) της ξηράς που εισχωρεί στη θάλασσα. Ανάλογα της μορφής αυτής της απόληξης χαρακτηρίζεται αυτή ως *ακρωτήριο*, *άκρα*, *γλώσσα* ή *κεφαλή*.

* Ακρωτήριο συνήθως λέγεται η μεγάλη και ψηλή προεξοχή που σχηματίζουν κατά την προέκτασή τους βουνά (όρη) ή λόφοι δηλαδή οι ακρώρειες αυτών. Η ακτή του ακρωτηρίου είναι είτε απόκρημνη, είτε ομαλή, απαραίτητα όμως ψηλή και ευδιάκριτη από μεγάλη απόσταση. Στη ναυτική γλώσσα τα μεγάλα και απότομα ακρωτήρια ονομάζονται *Κάβοι*. Το πρόθεμα κάβο- προέρχεται από τη Γενουάτικη (Φραγκολεβαντίνικη) γλώσσα *cavo*, ιταλικά *capo*.

* Άκρα συνήθως λέγεται η μικρή χαμηλή προς τη θάλασσα προεξοχή της ξηράς που μπορεί να είναι είτε βραχώδης, είτε ομαλή καθώς επίσης και κάθε προεξοχή που δείχνει σαν ακρωτήριο. Η βραχώδης χαμηλή άκρα λέγεται κοινώς και «καβάκι» ή αν είναι χαμηλή και αμμώδης απόληξη της παραλίας, τότε λέγεται χαρακτηριστικά «πούντα», εκ της ισπανικής ταυτόσημης.

* Γλώσσα συνήθως λέγεται πολύ χαμηλή αμμώδης προεξοχή ξηράς που δεν παρουσιάζει καμία ανύψωση ακτής. Η γλώσσα συνήθως αναχωρεί από αμμώδη επίσης ακτή. Η γλώσσα χρήζει ιδιαίτερης προσοχής, αφού δεν εντοπίζεται εύκολα ακόμα και από το ραντάρ.

* Τέλος, Κεφαλή συνήθως λέγεται η απότομη ανύψωση του τέρματος της ακτής του Ακρωτηρίου ή της Άκρας που συνδέεται με την υπόλοιπη ακτή με χαμηλή λωρίδα γης.

## Εξωτερικοί σύνδεσμοι
* 
*
Ερμής ο Τρισμέγιστος

thumb|right|350px|Μεσαιωνική απεικόνιση του Ερμή Τρισμέγιστου
**Ο Ερμής Τρισμέγιστος** είναι μια θρυλική μορφή της ελληνιστικής περιόδου που προέκυψε ως συγκριτική σύνθεση του Έλληνα θεού Ερμή και του Αιγύπτιου θεού Θωθ. Ονομάσθηκε έτσι από το πλήθος των ανακαλύψεων που αποδίδονταν σ' αυτόν όπως της γλώσσας, του αλφαβήτου, της γεωμετρίας, της αριθμητικής, της αστρονομίας, της ιατρικής, της γυμναστικής, του χορού, της μουσικής, της γλυπτικής και κάθε τέχνης ή επιστήμης, ή ακόμα λόγω της τριπλής όπως πίστευαν ιδιότητάς του ως φιλοσόφου, ιατρού και βασιλέως. Αποτελούσε το σύμβολο της θείας διάνοιας, "ο ζων λόγος" όπως τον αποκαλούσαν, η ενσαρκωμένη σκέψη.

Στον "Τρισμέγιστο Ερμή" αποδίδονται πολλά ελληνικά συγγράμματα τα οποία γράφηκαν κατά τη ρωμαϊκή εποχή και εκπροσωπούσαν το διανοητικό κίνημα του ερμητισμού. Μεταξύ αυτών συγκαταλέγονται: 	 
* «Λόγος τέλειος», σε λατινική μετάφραση με την επιγραφή «Ασκληπιός» ή «Ερμού Τρισμέγιστου Ασκληπιός ήτοι περί φύσεως θεών διάλογος»,  
* «Ερμής Τρισμέγιστος Ποιμάνδρης», 	 
* «Κυρανίδες» ως αποδίδονταν παλαιότερα οι Τυρανίδες, καθώς και άλλα συγγράμματα ιατρομαθηματικά, αστρονομικά κ.ά. 	 
 
Ο Ερμής ο Τρισμέγιστος έγινε γνωστός στη Δύση κατά την Αναγέννηση όταν ο Μαρσίλιο Φιτσίνο μετάφρασε στα λατινικά το (ελληνικό) κείμενο των σωζόμενων ερμητικών γραπτών, γνωστών σήμερα ως Hermetica ή Corpus Hermeticum. Το κείμενο αποτέλεσε πηγή έμπνευσης για τους αλχημιστές της εποχής και κρατούνταν μυστικό, οπότε η ετυμολογία της "ερμητικής γνώσης" και της λέξης "" προέρχεται από εδώ. 	 
	 
Γνωστότερο γραπτό που αποδίδεται στον Ερμή τον Τρισμέγιστο είναι ο Σμαραγδένιος Πίνακας (αγγλ. Emerald Tablet). Τα γραπτά του Ερμή υποτίθεται πως διδάσκονταν στους μύστες από τους Αιγυπτίους ιερείς πολύ πριν από την εποχή του Πλάτωνα. Δεν είναι εύκολο να προσδιοριστεί η ηλικία τους αλλά η απώτατη καταγωγή τους χάνεται στη φαραωνική Αίγυπτο. Ωστόσο κατά την ελληνιστική και τη ρωμαϊκή εποχή οι διδασκαλίες του Ερμή του Τρισμέγιστου εξελληνίστηκαν και απέκτησαν έναν λιγότερο πρακτικό και πιο φιλοσοφικό χαρακτήρα, επικεντρωμένο στο μυστικισμό και την αλχημεία ως οδό για τη θεουργία. Έτσι προέκυψε ο ερμητισμός, το οποίο διαδόθηκε ευρύτατα στη ρωμαϊκή Ανατολή κατά τους πρώτους μεταχριστιανικούς αιώνες. Οι Έλληνες που είχαν σπουδάσει στην Αίγυπτο και αλλού ήταν γνώστες των γραπτών του Ερμή του Τρισμέγιστου, αλλά δε μιλούσαν ανοικτά για αυτά τηρώντας όρκους μυστικότητας.

## Δείτε επίσης
* Ερμητισμός 	 
* Ερμητικός τεκτονισμός

## Παραπομπές


## Βιβλιογραφία
* Francoise Bonardel, *Ο Ερμητισμός*, μτφρ. Αθανάσιος Δ. Στεφανής, εκδ. Καραμίτσα, Αθήνα 1994. 
* Θεοδόσης Πελεγρίνης, *Μάγοι της Φιλοσοφίας*, εκδ. Ελληνικά Γράμματα, Αθήνα 1997.
* Κατελής Βίγκλας, «Ο Μύθος του Ερμή του Τρισμέγιστου. Ο Ερμητισμός κατά την Αναγέννηση», *ΙΣΤΟΡΙΚΑ ΘΕΜΑΤΑ*, τεύχ. 128, Ιούλιος 2013, 11-23.

## Εξωτερικοί σύνδεσμοι

 	 
* Το πλήρες κείμενο του Hermetica , στα αγγλικά. 	 
* https://web.archive.org/web/20051106005551/http://clubs.pathfinder.gr/pan_en_einai/344708
* www.hermetism.gr 
* www.misraimmemphis.gr

Κατηγορία:Θρησκειολογία
Κατηγορία:Θεότητες της αιγυπτιακής μυθολογίας
Κατηγορία:Θεότητες της μαγείας
Ακρωτήρι Ζακύνθου

Το **Ακρωτήρι** Ζακύνθου είναι οικισμός του δήμου Ζακύνθου. Κοντά στον οικισμό υπάρχει απόκρημνη παραλία μήκους 2,5 χλμ. Τα όρια της παραλίας καθορίζονται από τον φάρο *Κρυονέρι* μέχρι τη νησίδα *Τρέντα-νόβε* (ή *Βόδι*). Σε κοντινή απόσταση από την νότια άκρη της βρίσκεται το ακρωτήριο *Κόκκινος βράχος*, όπου, σύμφωνα με την τοπική παράδοση, αυτοκτόνησε η Φωτεινή Σάντρη, πρόσωπο που αποτελεί και την ηρωίδα του μυθιστορήματος του Γρηγόριου Ξενόπουλου. Η παραλία έχει ιδιαίτερο φυσικό κάλλος και έχει χαρακτηριστεί μνημείο από το Υπουργείο Πολιτισμού. 
## Πληθυσμός

## Παραπομπές


## Πηγές
* Επιμ. Ρεγγίνα Ραζή-Αλεξανδράτου, "Περιοχή Κόκκινος Βράχος, Ζάκυνθος" . Ιστοσ. Υπουργείου Πολιτισμού "Οδυσσεύς".
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Ακρωτήρι Κερκύρας

Ονομαστό Ακρωτήριο της δυτικής πλευράς της Κέρκυρας στη περιοχή «Λάκωνες», πολύ κοντά στη «Παλαιοκαστρίτσα». ΟΙ Ενετοί το ονόμαζαν «Κοστέρι». Επ΄ αυτού φέρεται φανός λόγω των εκεί αγκυροβολίων καταφυγής.

Κατηγορία:Ιόνιο Πέλαγος
Κατηγορία:Κέρκυρα
Κερκυρα
Ταξί

[thumb|right|250px|Ταξί [Ford Crown Victoria στη Νέα Υόρκη στις 3 Ιουλίου 2005. Τα έτη μεταξύ 2000 και 2005 το Crown Victoria είχε καταφέρει στις ΗΠΑ ένα σχεδόν μονοπώλιο στα ταξί.]]
[thumb|right|250px|Ταξί στο [Λονδίνο.]]
[thumb|250px|Ταξί στο [Ισραήλ.]]
[thumb|250px|Ταξί στην [Αθήνα στην πλατεία Συντάγματος το 2006.]]
[thumb|250px|Ταξί στη [Θεσσαλονίκη.]]

**Ταξί** είναι ένα όχημα δημόσιας μεταφοράς, συνήθως επιβατηγό αυτοκίνητο, το οποίο μεταφέρει επιβάτες στον ακριβή προορισμό που επιθυμούν, σε αντίθεση με τα μαζικά μέσα μεταφοράς, τα οποία κινούνται σε προκαθορισμένες διαδρομές.

Τα ταξί έχουν συνήθως καθορισμένο χρώμα, για να είναι εύκολο να ξεχωρίζουν. Κάθε χώρα, και σε αρκετές περιπτώσεις κάθε περιοχή ή πόλη, έχει διαφορετικό χρώμα για τα ταξί. Για παράδειγμα, στη Νέα Υόρκη, τα ταξί είναι κίτρινα (διπλανή φωτογραφία) όπως και στην Αθήνα, ενώ στη Θεσσαλονίκη είναι μπλε/λευκά (τελευταία φωτογραφία). Στο Χονγκ Κονγκ τα ταξί είναι κόκκινα, πράσινα ή μπλε ανάλογα με την περιοχή που εξυπηρετούν, ενώ στο Λονδίνο παραδοσιακά ήταν μαύρα, αν και τα τελευταία χρόνια προσφέρονται σε ευρύτερη παλέτα χρωμάτων.

Η λέξη ταξί προέρχεται από τη λέξη «taximeter», (tax = κόστος/τέλος + meter = μετρητής), τον μετρητή (το ταξίμετρο) που είχαν, και ακόμη έχουν, τα ταξί για τον υπολογισμό της απαιτούμενης πληρωμής για την υπηρεσία μεταφοράς που οφείλει ο επιβάτης.

## Βιβλιογραφία

* 
* 

Κατηγορία:Οχήματα
Κατηγορία:Αυτοκίνητο
Αλαγονία

Ο όρος **Αλαγονία** μπορεί να αναφέρεται στα:

* Αλαγονία (αρχαία πόλη) της Λακωνικής στη δυτική πλευρά του Ταϋγέτου.
* Περιοχή του τέως Δήμου Αλαγονίας.
* Αλαγονία Μεσσηνίας, κοινότητα ή Δημοτικό Διαμέρισμα της Μεσσηνίας.
* Αλαγονία (νύμφη), κόρη του Δία και της Ευρώπης.
Αλαμάκ

**Αλαμάκ** ή **Αλμάχ** ονόμαζαν οι Άραβες τον αστέρα **γ** του αστερισμού της Ανδρομέδας. 

Κατά τους Ίππαρχο και Πτολεμαίο ο εν λόγω αστέρας είναι: «ο εν τω αριστερώ ποδί» της Ανδρομέδας. Το 1778 ο Γιόχαν Μάγερ ανεκάλυψε ότι ο γ Ανδρομέδας ήταν διπλός αστέρας: όταν παρατηρηθεί με ένα μικρό τηλεσκόπιο, εμφανίζεται ως δύο αστέρες. Ο φωτεινότερος από τους δύο είναι ο χρυσοκίτρινος **γ<sup>1</sup> Ανδρομέδας**, ενώ ο αμυδρότερος είναι ο γαλάζιος (γ2 Ανδρομέδας), περί τα 10 δευτερόλεπτα της μοίρας από τον πρώτο. Οι ερασιτέχνες αστρονόμοι το θεωρούν ένα από τα οορφότερα διπλά άστρα, εξαιτίας της χρωματικής αντιθέσεως των μελών του. Αργότερα ανακαλύφθηκε ότι ο γ2 Ανδρομέδας είναι ο ίδιος ένα τριπλό αστρικό σύστημα. Αυτό που εμφανίζεται στο γυμνό μάτι ως ένα άστρο είναι συνεπώς στην πραγματικότητα 4 διαφορετικά άστρα.

## Πηγές
* "Μεγάλη Ελληνική Εγκυκλοπαίδεια" τομ.Γ΄, σελ.369.

## Δείτε επίσης
* Κατάλογος αστέρων της Ανδρομέδας

Κατηγορία:Αστέρες κύριας ακολουθίας τύπου A
Κατηγορία:Αστέρες κύριας ακολουθίας τύπου B
Κατηγορία:Ανδρομέδα (αστερισμός)
Κατηγορία:Γίγαντες αστέρες τύπου K
Κατηγορία:Πολλαπλά αστρικά συστήματα
Κατηγορία:Αστέρες με ονομασία κατά Bayer
Απομονωμένη γλώσσα

Η **απομονωμένη γλώσσα**, υπό την απόλυτη έννοια, είναι μια φυσική γλώσσα που δεν εμφανίζει γενεαλογική (ή 'γενετική') συγγένεια με άλλες ζωντανές γλώσσες. Με άλλα λόγια δεν κατάγεται από κάποιον κοινό πρόγονο άλλων γλωσσών. Ουσιαστικά η απομονωμένη γλώσσα είναι αφεαυτής γλωσσική οικογένεια που συντίθεται από μία μόνο γλώσσα. Στα γνωστά παραδείγματα απομονωμένων γλωσσών περιλαμβάνεται η Βασκική, η Αϊνού, η Μπουρουσάσκι και η Κορεατική, αν και στις περισσότερες περιπτώσεις ορισμένοι γλωσσολόγοι ισχυρίζονται πως απέδειξαν τη σχέση απομονωμένων γλωσσών  με κάποια άλλη γλώσσα (π.χ. Αλταϊκές γλώσσες).

Υπό την σχετική έννοια η απομονωμένη γλώσσα είναι δυνατόν να οριστεί και ως 'σχετικά' απομονωμένη. Για παράδειγμα, η Αλβανική, η Αρμενική και η Ελληνική είναι 'Ινδοευρωπαϊκές απομονωμένες γλώσσες'. Παρόλο που ανήκουν στην ινδοευρωπαϊκή οικογένεια, δε σχετίζονται με οποιονδήποτε εγκαθιδρυμένο κλάδο, αλλά διαμορφώνουν τον δικό τους ανεξάρτητο κλάδο. Αν δεν υφίσταται η παραπάνω αποσαφήνιση, όμως, η απομονωμένη γλώσσα θεωρείται υπό την οπτική γωνία της απόλυτης έννοιάς της. 

Ορισμένες γλώσσες απομονώθηκαν στους ιστορικούς χρόνους, όταν όλες οι γνωστές συγγενείς τους γλώσσες εξαφανίστηκαν. Η Πιραχά γλώσσα της Βραζιλίας είναι ένα τέτοιο παράδειγμα, ως τελευταίο επιζών μέλος της οικογένειας των Μουρά γλωσσών. Άλλες, όπως η Βασκική, υπήρξαν εξαρχής απομονωμένες, όσο τουλάχιστον μαρτυρείται η ύπαρξή τους. 

Οι απομονωμένες γλώσσες είναι δυνατόν να θεωρηθούν ως ειδική περίπτωση των αταξινόμητων γλωσσών, δηλαδή γλώσσες που παραμένουν αταξινόμητες, παρά τις εκτεταμένες προσπάθειες των γλωσσολόγων να τις συνδέσουν με οποιαδήποτε άλλη γνωστή οικογένεια γλωσσών ή γλώσσα. Αν ευοδωθούν οι προσπάθειες ταξινόμησης και τα αποτελέσματά τους γίνουν ευρέως αποδεκτά -πράγμα εξαιρετικά δύσκολο λόγω εκτεταμμένων θεωρητικών διαφορών στους κόλπους της γλωσσολογίας- τότε η γλώσσα παύει να θεωρείται απομονωμένη. 

## Βιβλιογραφία
* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Goddard, Ives (Ed.). (1996). *Languages*. Handbook of North American Indians (W. C. Sturtevant, General Ed.) (Vol. 17). Washington, D. C.: Smithsonian Institution. ISBN 0-1604-8774-9.
* Goddard, Ives. (1999). *Native languages and language families of North America* (rev. and enlarged ed. with additions and corrections). [Map]. Lincoln, NE: University of Nebraska Press (Smithsonian Institute). (Updated version of the map in Goddard 1996). ISBN 0-8032-9271-6.
* Grimes, Barbara F. (Ed.).  (2000).  *Ethnologue: Languages of the world*, (14th ed.).  Dallas, TX: SIL International.  ISBN 1-55671106-9.  (Online edition: http://www.ethnologue.com/).
* Mithun, Marianne. (1999). *The languages of Native North America*. Cambridge: Cambridge University Press. ISBN 0-521-23228-7 (hbk); ISBN 0-521-29875-X.
* Sturtevant, William C. (Ed.). (1978-present). *Handbook of North American Indians* (Vol. 1-20). Washington, D. C.: Smithsonian Institution. (Vols. 1-3, 16, 18-20 not yet published).

*
Κυριάκος Μαυρέας

Ο **Κυριάκος Μαυρέας** (Αθήνα, 1902 – Αθήνα, 9 Αυγούστου 1957) ήταν Έλληνας ηθοποιός.

Ο Μαυρέας ήταν αυτοδίδακτος και πολύπλευρο ταλέντο. Εμφανίσθηκε στη θεατρική σκηνή αρχικά ως τενόρος στον θίασο Παπαϊωάννου με την επιθεώρηση «Παναθήναια» το 1920. Αργότερα μεταπήδησε σε κωμικούς ρόλους και στράφηκε στην απόδοση διαφόρων τύπων της εποχής. Διακρίθηκε ως ηθοποιός της επιθεώρησης, ενώ συμμετείχε και σε πολλές ελληνικές κινηματογραφικές ταινίες.

Ο Μαυρέας άφησε επίσης στη δισκογραφία πολλές κωμικές ηχογραφήσεις τη δεκαετία του 1930.

Πέθανε στις 9 Αυγούστου 1957 από κίρρωση του ήπατος και κηδεύθηκε στο Πρώτο Νεκροταφείο Αθηνών.

## Κινηματογραφικές ταινίες

## Τα τραγούδια του Μαυρέα
* *Μανάβης και δούλα* (1926)
* *Ο κουτσομπόλης*
* *Ο υπομονητικός* (1935)
* *Κοσμογυρισμένος Μαυρέας*
* *Ο λοταρτζής*
* *Για πες αλεύρι*
* *Ο σεισμογράφος*

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμος 13ος, σελ. 988

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Στόμιο

Το τοπωνύμιο **Στόμιο** μπορεί να αναφέρεται:

*Στο χωριό Στόμιο Λάρισας, έδρα του Δήμου Ευρυμενών στο νομό Λάρισας.
*Στο χωριό Στόμιο Κορινθίας, δημοτικό διαμέρισμα του Δήμου Ευρωστίνης στο νομό Κορινθίας.
*Στο χωριό Στόμιο Ηλείας, δημοτικό διαμέρισμα του Δήμου Αλίφειρας στο νομό Ηλείας.
*Στον οικισμό Στόμιο Λασιθίου στο δημοτικό διαμέρισμα Ανατολής του Δήμου Ιεράπετρας στο νομό Λασιθίου.
*Στον οικισμό Στόμιο Μεσσηνίας στο δημοτικό διαμέρισμα Φιλιατρών του Δήμου Φιλιατρών στο νομό Μεσσηνίας.
*Στον οικισμό Στόμιο Ευβοίας στο δημοτικό διαμέρισμα Οξυλίθου του Δήμου Κύμης στο νομό Ευβοίας.
*Στην περιοχή Στόμιο Ιωαννίνων όπου το ομώνυμο μοναστήρι στο δημοτικό διαμέρισμα Κόνιτσας του Δήμου Κόνιτσας στο νομό Ιωαννίνων.
Ταχινόσουπα

Η **ταχινόσουπα** είναι ελληνική κατ' εξοχήν νηστίσιμη σούπα με βάση τον σησαμοπολτό (ταχίνι).

Παρασκευάζεται με ρύζι, κοφτό μακαρονάκι, κριθαράκι ή λαχανικά περί το τέλος της βράσης των οποίων προστίθεται ταχίνι ή ταχίνι διαλελυμένο προηγουμένως σε κρύο νερό.

Ως νηστίσιμο πιάτο παρασκευάζεται και καταναλώνεται από τους Χριστιανούς κατά βάση την Μεγάλη Παρασκευή.

Κατηγορία:Ελληνική κουζίνα
Κατηγορία:Ζεστές σούπες
Κατηγορία:Ελληνικές σούπες